

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **Općinski načelnik** |
| KLASA: 112-02/20-01/3 |
| URBROJ: 2142-02-03/5-2-20-3 |
| Punat, 28. listopada 2020. godine |

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19) Povjerenstvo za provedbu natječaja objavljuje

**OBAVIJEST**

**u vezi provedbe natječaja za imenovanje pročelnika/pročelnice Jedinstvenog upravnog odjela Općine Punat**

 U „Narodnim novinama“ broj 118/20 od dana 28. listopada 2020. godine objavljen je Natječaj za imenovanje pročelnika/pročelnice Jedinstvenog upravnog odjela Općine Punat (1 izvršitelj/izvršiteljica), na neodređeno vrijeme, uz probni rad u trajanju od 3 mjeseca.

Prijave na Natječaj podnose se u roku od 8 (osam) dana od dana objave Natječaja u „Narodnim novinama“.

1. **OPIS POSLOVA**

Pročelnik Jedinstvenog upravnog odjela obavlja sljedeće poslove:

* planira, vodi i koordinira obavljanje svih poslova Jedinstvenog upravnog odjela, upravlja radom Jedinstvenog upravnog odjela, neposredno rukovodi službenicima JUO, nadzire i usklađuje njihov rad te osigurava zakonitost rada JUO kao i provedbu obveza utvrđenih zakonom, odlukama općinskog vijeća i općinskog načelnika
* na temelju općih smjernica i utvrđene politike Općine Punat odlučuje o najsloženijim stručnim pitanjima iz područja komunalnog gospodarstva, prostornog planiranja i zaštite okoliša, društvenih djelatnosti, pripreme i provođenja akata u vezi gospodarenja nekretninama u vlasništvu Općine Punat, vođenja financijskog i materijalnog poslovanja Općine Punat te poslova iz područja opće uprave te pomaže službenicima JUO u radu na najsloženijim predmetima
* donosi rješenja u upravnim stvarima iz nadležnosti Odjela te rješava u drugom stupnju u upravnim stvarima u kojima se kao drugi stupanj javlja JUO
* obavlja složene zadatke koji uključuju izradu akata iz djelokruga upravnog tijela, organizira i koordinira poslove u radu Općinskog vijeća i njegovih radnih tijela, općinskog načelnika i njegova zamjenika
* vodi evidencije nekretnina u registru nekretnina iz svoje nadležnosti
* podnosi izvješća o radu Jedinstvenog upravnog odjela na zahtjev općinskog načelnika ili Općinskog vijeća
* u skladu sa zakonom obavlja i druge poslove po nalogu općinskog načelnika i njegova zamjenika
1. **PODACI O PLAĆI**

Osnovnu bruto plaću čini umnožak koeficijenta radnog mjesta (2,50) i osnovice koja iznosi 5.421,54 kune, uvećano za 0,5% za svaku navršenu godinu radnog staža.

1. **PROVJERA ZNANJA I SPOSOBNOSTI**

Provjera znanja i sposobnosti sastoji se od:

1. pisanog testiranja,
2. intervjua s kandidatima koji su ostvarili najmanje 50% ukupnog broja bodova na pisanom testiranju.

Provjera znanja sastoji se od dva dijela (pisano testiranje i intervju). Na pisanom testiranju kandidati mogu ostvariti maksimalno 20 bodova, a na intervjuu 10 bodova. Intervju se provodi s kandidatima koji su ostvarili najmanje 50% bodova na pisanom testiranju.

Ako kandidat ne pristupi testiranju smatra se da je povukao prijavu na Natječaj.

Vrijeme održavanja prethodne provjere znanja i sposobnosti kandidata bit će objavljeno na web stranici Općine Punat [www.punat.hr](http://www.punat.hr), i na oglasnoj ploči Općine Punat, najkasnije 5 (pet) dana prije održavanja provjere.

Pravni izvori za pripremanje kandidata za testiranje:

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 96/18 i 112/19)
3. Zakon o vlasništvu i drugim stvarnim pravima („Narodne novine broj“, [91/96](https://www.zakon.hr/cms.htm?id=32383), [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [129/00](https://www.zakon.hr/cms.htm?id=32393), [114/01](https://www.zakon.hr/cms.htm?id=32395), [79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), [146/08](https://www.zakon.hr/cms.htm?id=32401), [38/09](https://www.zakon.hr/cms.htm?id=32403), [153/09](https://www.zakon.hr/cms.htm?id=32405), [143/12](https://www.zakon.hr/cms.htm?id=32407), [152/14](https://www.zakon.hr/cms.htm?id=32409))
4. Zakon o proračunu („Narodne novine“, broj 87/08, 136/12 i 15/15)
5. Zakon o lokalnim porezima („Narodne novine“, broj 115/16 i 101/17)
6. Opći porezni zakon („Narodne novine“, broj 115/16, 106/18, 121/19, 32/20 i 42/20)
7. Zakon o općem upravnom postupku („Narodne novine“, broj 47/09)
8. Zakon o prostornom uređenju *(„*Narodne novine“, broj 153/13, 65/17, 114/18, 39/19 i 98/19)
9. Zakon o gradnji *(„*Narodne novine“, broj 153/13, 20/17, 39/19 i 125/19)
10. Zakon o komunalnom gospodarstvu („Narodne novine“, broj 68/18, 110/18 i 32/20)
11. Statut Općine Punat (»Službene novine Primorsko-goranske županije« broj 8/18, 10/19 i 3/20)
12. Poslovnik o radu Općinskog vijeća Općine Punat ("Službene novine Primorsko – goranske županije" broj 12/18 i 3/20)

 OPĆINSKI NAČELNIK

 Marinko Žic